Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17178

b) a légiforgalmi irányító engedélyekben kiadott útvonalak és eljárások ismertetése. Megjegyzés: A szabvány érkezési és indulási útvonalak és eljárások kidolgozásával kapcsolatos útmutató a Légiforgalmi Szolgálati Tervezési Kézikönyvben (Doc 9426), a tervezéssel kapcsolatos követelmények a PANS-OPS II. kötetben (Doc 8168) található. 3.7.2 Engedélyek hangsebességgel történő repülések részére 2007/70/II. szám 3.7.2.1 A szuperszonikus repülés hangsebességet elérő gyorsítási szakaszára vonatkozó légiforgalmi irányító engedély legalább ezen szakasz végéig terjedjen. 3.7.2.2 Ajánlás — A szuperszonikus légijármű hangsebesség alatti sebességre történő lassulására, valamint a szuperszonikus utazó repülésről hangsebesség alatti repülésre történő süllyedésére vonatkozó légiforgalmi irányító engedély legalább a hangsebesség alatti repülési szakaszig biztosítson folyamatos süllyedést. 3.7.3 Az engedélyek visszaolvasása és a repülésbiztonságot érintő tájékoztatások 3.7.3.1 A hajózószemélyzet olvassa vissza a légiforgalmi irányítótól szóban kapott ATC engedély és utasítás azon részét, amely közvetlenül a repülésbiztonságot érinti. A következő elemeket mindig vissza kell olvasni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes